Klaus Iohannis i-a decorat pe directorii Muzeului Naţional al Satului „Dimitrie Gusti” şi Muzeului Naţional al Ţăranului Român
Preşedintele Klaus Iohannis i-a decorat, marţi, pe directorii Muzeului Naţional al Satului „Dimitrie Gusti” şi Muzeului Naţional al Ţăranului Român, cu prilejul Zilei Internaţionale pentru Diversitate Culturală, transmite News.ro.
Astfel, potrivit Administraţiei Prezidenţiale, şeful statului a semnat următoarele decrete, prin care a conferit:
„- Ordinul Naţional „Serviciul Credincios” în grad de Ofiţer doamnei Popoiu Paulina, manager, Muzeul Naţional al Satului „Dimitrie Gusti”;
– Ordinul Naţional „Serviciul Credincios” în grad de Cavaler domnului Niţulescu Virgil-Ştefan, manager, Muzeul Naţional al Ţăranului Român.
De asemenea, în semn de apreciere pentru contribuţia avută la promovarea valorilor culturii noastre naţionale ca patrimoniu comun al umanităţii şi element fundamental al dialogului intercultural, factor al păcii şi progresului social, Preşedintele României a conferit:
– Ordinul „Meritul Cultural” în grad de Cavaler, Categoria D – „Arta spectacolului”, domnului Georgescu Lucian-Mălin, scenarist, profesor universitar doctor, Universitatea Naţională de Artă Teatrală şi Cinematografică „I. L. Caragiale” Bucureşti, şi domnului Giurgiu Tudor-Flaviu, regizor;
– Ordinul „Meritul Cultural” în grad de Cavaler, Categoria E – „Patrimoniul cultural naţional”, domnului Ilie Cornel-Constantin, istoric, director adjunct, Muzeul Naţional de Istorie a României;
– Ordinul „Meritul Cultural” în grad de Cavaler, Categoria F – „Promovarea culturii”, doamnei Croitoru Carmen, expert cultural, conferenţiar universitar doctor, director general al Institutului Naţional pentru Cercetare şi Formare Culturală, şi doamnei Tudor Marieta-Iuliana, producător şi prezentator de televiziune;
– Ordinul „Meritul Cultural” în grad de Cavaler, Categoria B – „Muzica”, domnului Bocşa Ioan, profesor universitar doctor la Academia Naţională de Muzică „Gheorghe Dima” din Cluj-Napoca”.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank